19. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 424/2871 της 2/10 Σεπτ. 1976 (ΦΕΚ Β΄ 1126) Περί εγκρίσεως της υπ’ αριθ. 11/29.4.76 αποφάσεως της Γενικής Συνελεύσεως των εις το Ταμείον Υγείας Δικηγόρων Επαρχιών, υπαγομένων Δικηγορικών Συλλόγων. Έχοντες υπ’ όψει: α)Τας διατάξεις του άρθρ. 37 παρ. 6 του Νόμ. 4507/1966. β)Την υπ’ αριθ.11/29.4.76 απόφασιν της Γενικής Συνελεύσεως των, εις το Ταμείον Υγείας δικηγορικών Συλλόγων υποβληθείσαν, ημίν, δια της υπ’ αριθ. 786/8.7.76 αναφοράς του Ταμείου Υγείας Δικηγόρων Επαρχιών, αποφασίζομεν: Εγκρίνομεν την υπ’ αριθ. 11/29.4.76 απόφασιν της Γενικής Συνελεύσεως των, εις το Ταμείον Υγείας Δικηγόρων Επαρχιών (Τ.Υ.Δ.Ε.), υπαγομένων Δικηγορικών Συλλόγων, έχουσαν ούτω: «Αι δια του άρθρ. 37 παρ. 2 του Νόμ. 4507/66, προβλεπόμεναι τακτικαί εισφοραί από 1.1.77 εισπράττωνται δι’ ασφαλιστικού βιβλιαρίου και δι’ επικολλήσεως, εν αυτώ αποκομμάτων των χρησιμοποιουμένων κατά τας διατάξεις του άρθρου μόνου του υπ’ αριθ. 838/66 Β. Δ/τος αποδείξεων του Ταμείου, και ορίζονται ως ακολούθως: α)Δια δικηγόρους μη συμπληρώσαντας πενταετίαν εκ της ασκήσεως του λειτουργήματος εις δέκα παραστάσεις κατά μήνα ενώπιον πρωτοδικείου. β)Δια τους συμπληρώσαντας πενταετίαν εις είκοσι παραστάσεις ενώπιον πρωτοδικείου, και γ)Δια τους δικολάβους τους μη συμπληρώσαντας πενταετίαν είκοσι Ειρηνοδικειακάς παραστάσεις και δια τους συμπληρώσαντας, τεσσαράκοντα τοιαύτας. Το Διοικητικόν Συμβούλιον του Ταμείιου, καθορίζει, τον τύπον τον τρόπον εκδόσεως, της θεωρήσεως κλπ. του ασφαλιστικού Βιβλιαρίου, ως και πάσαν λεπτομέρειαν, εν σχέσει με το θέμα τούτο». Η παρούσα δημοσιευθήτω δια της Εφημερίδος της Κυβερνήσεως. 